Jaja, heit scho rächt - isch wideremal länger her siti ds letscht Mal epis uf Dialäkt gschribu ha… oder siti generell ds letscht Mal epis gschribu ha. Es isch aber öi  rächt vill los gsi am Änd vam letschtu und inu erschtu Täg vam nöiu Jahr: Wier hei im Dezämber en nöii Wohnig gfunnu (judihui - ändli üs us dischum Hasuschtall!), bi miner Famili ga Chrischtchindli schpilu, hei Wiähnächtu im Hasuschtall gfirut, hei Silwäschter "Bonjour Madame" uf Dänisch gschpillt, ha mi fer en nöii Üsbildig entschlossu, bi sche am Job süechu, gibu der Kollegi Dänischschtunne, si am Zigglu organisieru, secklä chritz-und-quer durch d Mebilgschäftwältgschicht, sinisch am Uberleggu wa wer am  gschidschtu en Wäschmaschina und en Frigor chöife, hei ischers Drijeeriga gfiirut, ha zwei Paar Schüe gschöift und ah ja, wier heirate im Summer.